Diari Oficial de la Generalitat Valenciana


Sumari del DOGV 3094, del 07-10-1997 (1997/10585)

RESOLUCIÓ de 25 d'agost de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Sant Jordi per a l'Escoltisme Valencià.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3094

Data del DOGV
:   07-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10237


Data del document
:   25-08-1997

Organisme emissor
:   Conselleria de Presidència

Tipus de document
:   Resolució

3330 RESOLUCIÓ de 25 d'agost de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Sant Jordi per a l'Escoltisme Valencià. [97/S10262]
  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Sant Jordi per a l'Escoltisme Valencià, incoat en data 14 de maig de 1997, amb número de registre 30399, pel Sr. José-Luis García Comas, com a president de la Fundació, en base als següents
  
Fets
  
Primer
  
Que en data 18 d'abril de 1997, José-Luis García Comas; Tomás Guevara Sala; Enrique Rodríguez Serrano; Vicente Cardona Puig; Salvador Palomares Bosch; Joan-Carles Conca i Bolinches; Enrique Soler Ferrero; José-Vicente Molla Navarro; Francisco-Daniel Celda Zaragoza i Laura Guzmán Taberner van comparéixer davant el notari de l'Il·lustre Col·legi de València, Andrés Verdú Belmonte, i van manifestar en aquest acte la voluntat de constituir la denominada "Fundació Sant Jordi per a l'Escoltisme Valencià", constitució que es dugué a terme mitjançant escriptura de la mateixa data i amb el número de protocol 653, atorgada pel citat notari.
  
Així mateix, van comparéixer al citat acte Begoña Ballesteros Olazabal; Antonio López Quiles; José-Luis Aznar Unzu i Joaquim Altur i Grau, als efectes de la seua acceptació de càrrec com a patrons de la fundació.
  
Segon
  
Segons l'article 6 dels Estatuts, la finalitat de la fundació és:
  
- La promoció de la infància i la joventut valenciana.
  
- Fomentar el desenvolupament del voluntariat, especialment en allò que fa referència a l'educació en el temps lliure dels xiquets i joves.
  
- Cooperar amb les associacions d'escoltisme catòlic de la Comunitat Valenciana en el desenvolupament dels seus fins.
  
Segons l'article 7, poden ser beneficiaris de la fundació qualsevol persona o entitat que sol·licite els seus serveis, en l'àmbit de les seus finalitats. Especialment seran beneficiaris els xiquets i joves membres de les associacions d'escoltisme catòlic de la Comunitat Valenciana.
  
Tercer
  
La dotació fundacional, segons l'escriptura de constitució és de dos milions de pessetes (2.000.000 PTA), aportades en l'acte constitutiu en un vint-i-cinc per cent a parts iguals pels fundadors, o siga, cinc-centes mil pessetes (500.000 PTA), i la resta haurà de fer-se efectiu en un termini no superior a cinc anys comptats des del citat acte.
  
L'acreditació d'aquestes aportacions dineràries figura en el certificat de l'entitat financera Caixa d'Estalvis d'Ontinyent, que a 30 de juliol de 1997 acredita una quantitat superior a un milió de pessetes (1.000.000 PTA). Aquest certificat queda incorporat en l'expedient.
  
Quart
  
D'acord amb allò que s'ha previst en l'atorgament tercer de l'acta fundacional i del títol III dels Estatuts, el Patronat és l'òrgan de govern, representació i administració de la fundació. Compondran el Patronat: sis patrons que seran elegits per l'Associació Moviment Escolta de la Diòcesi de València. En el moment que es constituïsca legalment l'entitat interdiocesana de l'escoltisme catòlic de la Comunitat Valenciana, correspondrà a aquesta entitat la designació. Dos patrons elegits per l'Associació d'Antics i Amics del Moviment Escolta de València. Quatre patrons representants de la Junta de col·laboradors. Un patró representant de l'Arquebisbat de València. Els patrons exerciran el seu mandat per períodes de tres anys. Transcorregut un mes des del compliment del mandat sense que s'haja comunicat oficialment la seua substitució, s'entendrà automàticament renovat el seu nomenament per un període igual.
  
El Patronat inicial queda compost per les següents persones, les quals van acceptar el càrrec en document públic:
  
President: José-Luis-José García Comas. Elegit per l'Associació Moviment Escolta de la Diòcesi de València
  
Vicepresident: Vicente Cardona Puig. Elegit per la Junta de Col·laboradors.
  
Secretari: Sr. Joan-Carles Cuenca i Bolinches. Elegit per la Junta de Col·laboradors.
  
Vocals: elegits per l'Associació Moviment Escolta de la Diòcesi de València: José-Vicente Molla Navarro, Tomás Guevara Sala, Enrique Rodríguez Serrano, Salvador Palomares Bosch i Begoña Ballesters Olazabal. Elegits per l'Associació d'Antics i Amics del Moviment Escolta de València: Enrique Soler Ferrero i Joaquim Altur i Grau; elegits per la Junta de Col·laboradors: José-Antonio López Quiles i José-Luis Aznar Unzu.
  
El patró representant de l'Arquebisbat de València, es designarà posteriorment.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en aquest cas.
  
Tercer
  
Examinats els fins de la fundació, la dotació, així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els Estatuts continguts en l'escriptura pública de 18 d'abril de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinqué
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en allò que fa referència a l'estructura administrativa a nivell de servei.
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc
  
Primer
  
Inscriure com a fundació la denominada "Fundació Sant Jordi per a l'Escoltisme Valencià" en el Registre de Fundacions de la Comunitat Valenciana amb el número 278 (V) i classificar-la com a benèfica de previsió social. El seu domicili radicarà a València, a l'av. Baró de Càrcer, 22-4a.
  
Segon
  
Aprovar els Estatuts per què ha de regir-se la fundació, elevats a escriptura pública davant el notari de l'Il·lustre Col·legi de València, Andrés Verdú Belmonte, en data 18 d'abril de 1997 i número 653 de protocol.
  
Tercer
  
Aprovar el nomenament del primer Patronat segons figura en l'antecedent quart de l'actual resolució.
  
Notifiqueu aquesta resolució, amb l'advertment que contra aquesta, que no esgota la via administrativa, podrà presentar recurs ordinari davant aquest òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.